喺灣仔返工，經過呢間新開嘅食店每次午飯時間都好想試吓，不過無奈太多人，難得今日食早啲決定試一試入到去地方雖然唔大，但裝修都算新淨，最少比起上一手嘅車仔麵店坐得舒服啲！叫咗一個招牌叉燒滑蛋蝦飯，雞蛋出奇地滑，因為佢門口都貼左落廣告佢係用日本嘅優質蛋，果然日本蛋嘅蛋係比一般內地嘅雞蛋蛋味重好多，呢樣野要讚一讚，另外叉燒亦都唔鞋唔硬，好淋好入味，但如果有多一啲燶邊會更加好，蝦亦都算好大隻，性價比好高，難怪長期咁多人排隊，正